Številka: 11002-28/2024-3

Datum: 18.4.2024

Na podlagi 57. člena Zakona o javnih uslužbencih ((Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) v nadaljevanju: ZJU) Direkcija Republike Slovenije za vode objavlja interni natečaj za zasedbo prostega uradniškega delovnega mesta za nedoločen čas s polnim delovnim časom s 3 mesečnim poskusnim delom

**VIŠJI SVETOVALEC, šifra DM: 4803, (m/ž)**

**v Sektorju območja Mure**

**v Uradu za upravljanje z vodami**

Lokacija opravljanja dela: Murska Sobota

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje na uradniškem delovnem mestu za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in morajo biti imenovani v uradniški naziv ter izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) - (Vrsta izob. KLASIUS: 16202) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) (Vrsta izob. KLASIUS: 16203) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) (Vrsta izob. KLASIUS: 16204),
* najmanj 4 leta delovnih izkušenj oziroma izpolnjevanje pogojev za naziv višji svetovalec III,
* opravljeno usposabljanje za imenovanje v naziv,
* strokovni izpit iz upravnega postopka druge stopnje.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv višji svetovalec III, skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Delovne naloge izbranega kandidata na delovnem mestu bodo:

* samostojno opravljanje drugih zahtevnejših nalog,
* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv.

Prijava mora biti **obvezno oddana na predpisanem obrazcu t.j. Vloga za zaposlitev**, ki je sestavni del objave internega natečaja in mora vsebovati:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen tega javnega natečaja skladno z GDPR dovoljuje Direkciji RS za vode, pridobitev podatkov iz prejšnje točke tega javnega natečaja iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V izbirni postopek se bodo uvrstile samo popolne in pravočasno prispele prijave in samo kandidati, ki izpolnjujejo natečajne pogoje, v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10).

V izbirnem postopku se bo strokovna usposobljenost kandidatov presojala na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Želimo zaposliti kandidata, ki bi imel uvid v delovanje upravnih in ostalih postopkov, da ima vpogled kako se vodijo upravni postopki na področju izdajanja mnenj (OPPN) s področja upravljanja z vodami, in da ima vpogled v postopke vodenja izdajanja projektnih pogojev, mnenj in vodnih soglasij s področja upravljanja z vodami.

Zaželeno je, da ima kandidat izobrazbo gradbene ali pravne smeri in vozniški izpit B kategorije.

Prednost pri izbiri bodi imeli kandidati, ki poznajo področje gradbeništva in vodarstva, izkušnje na področju vodenja in priprave izdajanja gradbenih dovoljenj. Prosimo, da kandidati navedeno obvezno označijo v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetnem internem natečaju in z izbranim kandidatom sklenila delovno razmerje za nedoločen čas s polnim delovnim časom, s poskusnim delom v trajanju 3 mesecev. Poskusno delo se lahko podaljša v primeru začasne zadržanosti z delom.

Izbrani kandidat bo delo na delovnem mestu višji svetovalec, ki se lahko opravlja v nazivi višji svetovalec III, II, I. Z izbranim kandidatom bo sklenjeno delovno razmerje za nedoločen čas, s polnim delovnim časom in 3 mesečnim poskusnim delom. Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na uradniško delovno mesto višji svetovalec.

Izbrani kandidat bo delo opravljal v prostorih Direkcije Republike Slovenije za vode, na naslovu Slovenska ulica 2, 9000 Murska Sobota o oziroma v drugih uradnih prostorih Direkcije RS za vode.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za interni natečaji natečaj za delovno mesto višji svetovalec, šifra DM: 4803, št. 11002-28/2024« na naslov: Direkcija RS za vode, Mariborska cesta 88, 3000 Celje, in sicer v roku 8 dni po objavi internega natečaja na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Obvestilo o končanem izbirnem postopku oz. obvestilo o končanem internem natečaju bo objavljeno na osrednjem spletnem mestu državne uprave GOV.SI.

Informacije o izvedbi internega natečaja dobite vsak delovni dan od 10. do 11. ure na telefonski številki (01) 478 3123, ga. Mateja Logar, informacije o delovnem področju na telefonski številki (02) 522 3758, Anton Kustec.

Opomba: V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.